पाएं अपने शहर की ताज़ा ख़बरें और फ्री ई-पेपरडाउनलोड करें
पहली बार स्टॉकिस्ट और सीधे कंपनियों से सप्लाय के कारण मंगलवार को इंदौर को एक दिन में 4096 रेमडेसिविर मिले। इनमें 90 अस्पतालों को स्टॉकिस्ट के पास आए 569 डोज आवंटित हुए, वहीं 14 अस्पतालों ने सीधे कंपनियों से 3527 डोज बुलवाए। इससे 14 अस्पतालों में आईसीयू, एचडीयू बेड पर भर्ती डेढ़ हजार मरीजों को राहत मिलेगी।
वहीं मंगलवार शाम को निजी कंपनी से 10 हजार रेमडेसिविर इंदौर पहुंचे। इसमें इंदौर जिले के लिए 624 आवंटित हुए और पूरे संभाग को 1056 डोज आवंटित किए गए। भोपाल मेडिकल कॉलेज के लिए चार हजार डोज और भोपाल जिले के लिए 528 डोज आवंटित किए गए।
सोमवार रात आए रेमडेसिविर में निजी अस्पतालों को एक भी नहीं मिला
शासन को अलग-अलग कंपनियों से सोमवार रात को रेमडेसिविर के 14 हजार 960 डोज आए, लेकिन मेडिकल कॉलेज इंदौर को इसमें से 384 डोज ही मिले। स्वास्थ्य विभाग को एक भी डोज हाथ नहीं लगा, जिससे निजी अस्पतालों को भी कोई डोज आवंटित नहीं हो सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn